
102 DR.30.10.2013 

 

 Dalam masa yang sama, Kementerian Pelancongan dan Kebudayaan mungkin 
boleh melihat kita buat jelajah 4x4 di Hutan Royal Belum yang mempunyai jalan yang cukup 
hebat. Kita boleh buat potongan gambar-gambar alam semula jadi. Sebenarnya, dengan 
kemudahan yang tidak ada di Daerah Kecil Pangkalan Hulu, sekolah menengah biasa 
dapat melatih anak-anak sehinggakan di Daerah Hulu Perak pernah melahirkan pemanah 
yang cukup hebat ke peringkat dunia seperti Muhammad Marbawi dahulu. Semuanya 
berasal dari Daerah Hulu Perak. Sebenarnya, kemudahan tidak ada tetapi yang saya 
perhatikan ialah kalau Kementerian Belia dan Sukan hantar jurulatih yang baik, insya-Allah 
tempat-tempat yang macam ini boleh melahirkan jaguh-jaguh sukan negara yang baik. 

Seperti mana saya melihat di daerah saya, kalau ada jurulatih boxing yang baik, 
mungkin kita boleh melahirkan peninju yang baik. Terutama kalau kita lihat anak-anak kita 
yang tinggal di tepi-tepi laut. Contohnya di Lumut dan di Kuala Kedah. Ini adalah kawasan 
anak-anak muda yang menangkap ikan. Kalau mereka ini dilatih sebagai pemain boxing 
yang baik, insya-Allah mereka boleh jadi peninju yang baik. Ini kerana kekuatan kudrat 
mereka cukup hebat.  

Akan tetapi sejak kebelakangan ini di Gerik tidak dapat melahirkan pemain boxing 
kerana jurulatih sudah tiada. Jadi di sinilah saya tengok sebenarnya jurulatih ini amat 
penting untuk melahirkan mereka yang berjaya di dalam sukan yang berkaitan. Dalam pada 
itu, saya berharap juga iaitu dalam bajet kita ini kerajaan memberi penekanan sektor 
pertanian. Sektor pertanian satu sektor yang sebenarnya hari ini ialah yang memerlukan 
belanja yang besar sehinggakan Kementerian Pertanian dan Industri Asas Tani pun kata 
pertanian ialah perniagaan.  

Kita dapati di peringkat bawah, rakyat sudah tidak berminat dengan pertanian. 
Akan tetapi kita sebenarnya kurang, kita memerlukan sumber pertanian yang banyak, yang 
terpaksa kita import dari luar negara. Salah pembangunan kita akan jadi seperti di Cameron 
Highlands. Akan tetapi saya yakin, kalau ada perancangan yang baik daripada Kementerian 
Pertanian dan Industri Asas Tani di Daerah Hulu Perak di dalam Parlimen Gerik terutama 
jalan Gerik ke Kota Bharu di Puncak Baring sendiri yang cuacanya seperti di Cameron 
Highlands boleh tanam strawberi, kita boleh tanam tomato yang mana... [Ketawa] Ini datang 
ceritanya. Oleh sebab itu Kementerian Pertanian dan Industri Asas Tani bolehlah melihat 
perkara tersebut untuk pembangunan pertanian.  

Seperkara lagi saya tengok di Gerik yang menjadi permintaan nampaknya ada 
minatlah sedikit di kalangan rakyat ialah kaedah pertanian fertigasi iaitu tidak memerlukan 
kawasan yang luas tetapi ia memerlukan kemahiran, kepakaran kita mencampurkan baja, 
ada buat pondoknya serta ada kaedah pengairannya yang tersendiri. Maka saya percaya, 
kalau kita beri penekanan tentang soal fertigasi tadi, ia boleh memberi pulangan yang 
lumayan. Ini kerana kadang-kadang kita mempunyai satu pendekatan yang tidak betul 
kepada pertanian. Kita mengharapkan rakyat membangunkan pertanian dalam jumlah 
tanah yang luas, daripada lima ekar ke 10 ekar. 

Sebenarnya kalau kita berjalan ke Indonesia, kejayaan petani ini, dia tidak 
mengusahakan dalam kawasan yang cukup luas. Memadai suku ekar atau setengah ekar. 
Akan tetapi dia boleh menghasilkan pokok yang cukup berkualiti. Saya masih ingat 
approach Kementerian Pertanian dan Industri Asas Tani tidak betul di Daerah Kecil Gerik 
dalam tempoh 15 tahun dahulu. Ia menggalakkan petani-petani untuk tanam pokok dokong. 
Apabila tanam pokok dokong, petani kita tidak menjaga pokok dokong.  

Akhirnya, buah yang dihasilkan hitam bertompok-tompok. Akan tetapi isinya tetap 
manis. Masalahnya, kalau buahnya tidak elok, maka harga dalam pasaran tidak memberi 
pulangan yang baik. Oleh sebab itu, inilah yang kita minta Kementerian Pertanian dan 
Industri Asas Tani tolong bantu memberi nasihat. Kita ada beberapa agensi lagi, PPK dan 
pelbagai lagi. Saya yakin pertanian boleh memberi sumber pendapatan baru kepada rakyat 
di luar bandar kecualilah tempat-tempat macam tanaman beras atau padi, itu lain ceritanya. 

Dalam pada itu, saya juga mengharapkan golongan usahawan. Hari ini juga saya 
rasa rakyat merasa gembira kerana apabila kerajaan memfokuskan iaitu memperkasakan – 
hilang satu ayat Tuan Yang di-Pertua. 



Dalam masa yang sama, Kementerian Pelancongan dan Kebudayaan mungkin boleh melihat kita buat jelajah 4x4 di Hutan Royal Belum yang mempunyai jalan yang cukup hebat. Kita boleh buat potongan gambar-gambar alam semula jadi. Sebenarnya, dengan kemudahan yang tidak ada di Daerah Kecil Pangkalan Hulu, sekolah menengah biasa dapat melatih anak-anak sehinggakan di Daerah Hulu Perak pernah melahirkan pemanah yang cukup hebat ke peringkat dunia seperti Muhammad Marbawi dahulu. Semuanya berasal dari Daerah Hulu Perak. Sebenarnya, kemudahan tidak ada tetapi yang saya perhatikan ialah kalau Kementerian Belia dan Sukan hantar jurulatih yang baik, insya-Allah tempat-tempat yang macam ini boleh melahirkan jaguh-jaguh sukan negara yang baik. Seperti mana saya melihat di daerah saya, kalau ada jurulatih boxing yang baik, mungkin kita boleh melahirkan peninju yang baik. Terutama kalau kita lihat anak-anak kita yang tinggal di tepi-tepi laut. Contohnya di Lumut dan di Kuala Kedah. Ini adalah kawasan anak-anak muda yang menangkap ikan. Kalau mereka ini dilatih sebagai pemain boxing yang baik, insya-Allah mereka boleh jadi peninju yang baik. Ini kerana kekuatan kudrat mereka cukup hebat. Akan tetapi sejak kebelakangan ini di Gerik tidak dapat melahirkan pemain boxing kerana jurulatih sudah tiada. Jadi di sinilah saya tengok sebenarnya jurulatih ini amat penting untuk melahirkan mereka yang berjaya di dalam sukan yang berkaitan. Dalam pada itu, saya berharap juga iaitu dalam bajet kita ini kerajaan memberi penekanan sektor pertanian. Sektor pertanian satu sektor yang sebenarnya hari ini ialah yang memerlukan belanja yang besar sehinggakan Kementerian Pertanian dan Industri Asas Tani pun kata pertanian ialah perniagaan. Kita dapati di peringkat bawah, rakyat sudah tidak berminat dengan pertanian. Akan tetapi kita sebenarnya kurang, kita memerlukan sumber pertanian yang banyak, yang terpaksa kita import dari luar negara. Salah pembangunan kita akan jadi seperti di Cameron Highlands. Akan tetapi saya yakin, kalau ada perancangan yang baik daripada Kementerian Pertanian dan Industri Asas Tani di Daerah Hulu Perak di dalam Parlimen Gerik terutama jalan Gerik ke Kota Bharu di Puncak Baring sendiri yang cuacanya seperti di Cameron Highlands boleh tanam strawberi, kita boleh tanam tomato yang mana... [Ketawa] Ini datang ceritanya. Oleh sebab itu Kementerian Pertanian dan Industri Asas Tani bolehlah melihat perkara tersebut untuk pembangunan pertanian. Seperkara lagi saya tengok di Gerik yang menjadi permintaan nampaknya ada minatlah sedikit di kalangan rakyat ialah kaedah pertanian fertigasi iaitu tidak memerlukan kawasan yang luas tetapi ia memerlukan kemahiran, kepakaran kita mencampurkan baja, ada buat pondoknya serta ada kaedah pengairannya yang tersendiri. Maka saya percaya, kalau kita beri penekanan tentang soal fertigasi tadi, ia boleh memberi pulangan yang lumayan. Ini kerana kadang-kadang kita mempunyai satu pendekatan yang tidak betul kepada pertanian. Kita mengharapkan rakyat membangunkan pertanian dalam jumlah tanah yang luas, daripada lima ekar ke 10 ekar. Sebenarnya kalau kita berjalan ke Indonesia, kejayaan petani ini, dia tidak mengusahakan dalam kawasan yang cukup luas. Memadai suku ekar atau setengah ekar. Akan tetapi dia boleh menghasilkan pokok yang cukup berkualiti. Saya masih ingat approach Kementerian Pertanian dan Industri Asas Tani tidak betul di Daerah Kecil Gerik dalam tempoh 15 tahun dahulu. Ia menggalakkan petani-petani untuk tanam pokok dokong. Apabila tanam pokok dokong, petani kita tidak menjaga pokok dokong. Akhirnya, buah yang dihasilkan hitam bertompok-tompok. Akan tetapi isinya tetap manis. Masalahnya, kalau buahnya tidak elok, maka harga dalam pasaran tidak memberi pulangan yang baik. Oleh sebab itu, inilah yang kita minta Kementerian Pertanian dan Industri Asas Tani tolong bantu memberi nasihat. Kita ada beberapa agensi lagi, PPK dan pelbagai lagi. Saya yakin pertanian boleh memberi sumber pendapatan baru kepada rakyat di luar bandar kecualilah tempat-tempat macam tanaman beras atau padi, itu lain ceritanya. Dalam pada itu, saya juga mengharapkan golongan usahawan. Hari ini juga saya rasa rakyat merasa gembira kerana apabila kerajaan memfokuskan iaitu memperkasakan- hilang satu ayat Tuan Yang di-Pertua.